b'\n_START_ARTICLE_\nFatuma Abdulkadir Adan\n_START_SECTION_\nVida\n_START_PARAGRAPH_\nEl pares d\'Adan provenien de dues tribus enemigues de Marsabit, Kenya del nord. Despr\xc3\xa9s de cursar el seus estudis de dret va retornar al seu poble per tal de promoure la pau entre les tribus en guerra Borana Oromo, Gabra i Rendille. L\'any 2003 va fundar la ONG Iniciativa pel desenvolupament de la banya d\'\xc3\x80frica que fomenta la pau i defensa el dret a l\'educaci\xc3\xb3 del poble keni\xc3\xa0._NEWLINE_A trav\xc3\xa9s de Iniciativa pel desenvolupament de la banya d\'\xc3\x80frica, Adan va ser la promotora de la iniciativa "Shoot to score, not to kill" (Xuta (o dispara) per marcar, no per matar) que utilitza el futbol per encoratjar els joves kenians en la defensa per pau._NEWLINE_Iniciativa pel desenvolupament de la banya d\'\xc3\x80frica treballa principalment sobre quatre eixos: defensa jur\xc3\xaddica, educaci\xc3\xb3, sostenibilitat econ\xc3\xb2mica i Inter-Cohesi\xc3\xb3 \xc3\xa8tnica.A trav\xc3\xa9s d\'aquesta ONG es va comen\xc3\xa7ar un programa anomenat "Trenca el Silenci" que defensa quatre aspectes necessaris per promoure l\'emancipaci\xc3\xb3: Ser un mateix, estar sa, estar empoderat i tenir nocions b\xc3\xa0siques sobre finances. Fatuma Adan fou l\'any 2015 la primera dona africana en ser escollida membre del streetfootballworld, entitat que treballa amb el futbol de carrer com a eina de transformaci\xc3\xb3 social. A m\xc3\xa9s a m\xc3\xa9s, el 2017 va ser nomenada membre de la Junta dels Objectius Globals de la Copa Mundial._NEWLINE_Al gener de 2011, Adan va rebre el Premi de Pau de Stuttgart per la seva feina combinant el futbol amb l\'emancipaci\xc3\xb3 i, el 2013, va ser convidada a parlar sobre la feina de la seva organitzaci\xc3\xb3 Iniciativa pel desenvolupament de la banya d\'\xc3\x80frica a les Xerrades de Pau de Ginebra el 20 de setembre. Aquestes xerrades van ser organitzades per les Nacions Unides en relaci\xc3\xb3 amb el Dia Internacional de Pau.'